text: LEGO-film bliver verdens mest sete
  08 marts 2013 kl. 11.43
  Den dansk producerede LEGO Chima 4D-film, kan i løbet af 2013 erobre titlen som den mest sete danske biograffilm nogensinde.
  Over 4 millioner børn og voksne vil i 2013 se den nye LEGO Chima 4D-film i 6 Legoland-parker og i 10 Legoland Discovery Centre verden over.
  Med premiere i syv lande erobrer den 12-minutter lange produktion med al sandsynlighed titlen som den mest sete danske biograffilm nogensinde.
  I Legoland i Billund får 4D-filmen premiere ved åbningen af parken den 23. marts.
  - 3D effekterne får billederne helt ud i hovedet på publikum, men den 4. dimension med vand, røg og vind trækker dem helt ind. Man mærker vandfaldenes brusen i ansigtet og må dukke sig for løven Lavals sværd, når han svinger det ud i biografsalen, siger Henrik Höhrmann, direktør i Legoland.
  